《舜庙诗次韵牛士良》
明代·张以宁

苍梧落日百灵悲，韶石清风万代思。洪水一从咨禹后，深山几见避秦时。

鸟耘历历传遗迹，鸡卜纷纷异俗祠。白发舜弦峰下路，老儒独咏卿云诗。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。